### (VZOR)

*kurzívou je alternatívny text, ak sa na danú situáciu má vzťahovať*

\* vyberte hodiacu sa možnosť

**ZMLUVA O AMATÉRSKOM VYKONÁVANÍ ŠPORTU**

*podľa § 47 zákona č. 440/2015 Z.z. o športe*

medzi zmluvnými stranami

Názov/Obchodné meno\*:

Právna forma:

Sídlo:

Registrácia/Zápis: Ministerstvo vnútra SR/Obchodný register\*

V mene ktorého koná: ......, predseda občianskeho združenia/konateľ/člen predstavenstva\*

IČO:

(ďalej len „**klub**“)

a

Meno a priezvisko:

Dátum narodenia:

Adresa pobytu:

Štátne občianstvo:

*IČO:*

(ďalej len „**hráč**“)

*Meno a priezvisko*

*zákonného zástupcu hráča:*

*Adresa pobytu*

*zákonného zástupcu hráča:*

*Štátne občianstvo*

*zákonného zástupcu hráča:*

**Článok I**

*(1)* Klub a hráč sa týmto dohodli, že hráč bude ako amatér za klub hrať futbal/futsal/plážový futbal\* od (dátum) do (dátum) (najviac dva roky) bezodplatne/za odmenu uvedenú v odseku 2.\*

*(2) Klub sa zaväzuje uhradiť hráčovi za hranie futbalu/futsalu/plážového futbalu mesačnú odmenu vo výške ...,-EUR (slovom: ...), ktorá bude splatná do ... dňa mesiace nasledujúceho po mesiaci, za ktorý je hráčovi uhrádzaná.*

**Článok II**

(1) Hráč je povinný:

a) zúčastňovať sa na súťažiach a podujatiach určených klubom,

b) vyvinúť v súťaži úsilie potrebné na dosiahnutie najlepšieho športového výkonu a najlepšieho športového výsledku,

c) nezúčastňovať sa osobne ani prostredníctvom tretej osoby na stávkovej hre vo futbale/futsale/plážovom futbale,\*

d) dodržiavať životosprávu v rozsahu dohodnutom klubom,

e) dodržiavať predpisy klubu, s ktorými ho klub riadne oboznámil,

f) oboznámiť sa a riadiť sa predpismi príslušného športu, ktorý vykonáva za klub,

g) dodržiavať pokyny trénerov a členov realizačného tímu klubu; to neplatí, ak ide o pokyn, ktorý je v rozpore so všeobecne záväzným právnym predpisom alebo dobrými mravmi alebo jeho splnenie bezprostredne a vážne ohrozuje život alebo zdravie hráča alebo inej osoby,

h) nevykonávať nebezpečné činnosti bez predchádzajúceho písomného súhlasu klubu,

i) chrániť majetok klubu, ktorý mu bol zverený, pred jeho stratou alebo poškodením a vrátiť po skončení trvania zmluvy zverený majetok klubu,

j) oznámiť bezodkladne klubu zranenie, ochorenie alebo stratu zdravotnej spôsobilosti na vykonávanie športu,

k) absolvovať lekársku prehliadku, lekárske ošetrenie alebo iný zdravotný výkon na základe pokynu klubu,

l) zdržať sa konania, ktoré by mohlo poškodiť dobré meno klubu, ak zákon o športe alebo iný všeobecne záväzný predpis neustanovuje inak (napríklad oznámiť protispoločenskú činnosť),

m) informovať klub o skutočnostiach, ktoré mu bránia vo vykonávaní športu alebo ktoré by mohli klubu spôsobiť ujmu, a o zmluvných vzťahoch s klubmi a ich trvaní.

(2) Klub je povinný:

a) zabezpečiť sústavnú prípravu hráča na súťaž a účasť hráča na súťaži pod vedením trénera s požadovanou odbornou spôsobilosťou,

b) vytvárať vhodné podmienky na vykonávanie športu,

c) umožniť hráčovi účasť na športovej reprezentácii,

d) zabezpečiť v súvislosti s vykonávaním športu zdravotnú starostlivosť, regeneráciu a oddych hráča,

e) umožniť hráčovi prípravu na povolanie, ak ide o žiaka strednej školy alebo študenta vysokej školy,

*f) vyplácať hráčovi dohodnutú odmenu.*

***Článok III***

*(1) Zmluvné strany sa dohodli, že klub je oprávnený používať a zhodnocovať osobnostné práva hráča týmto spôsobom:*

*a) ...*

*b) ...*

*(2) Klub sa zaväzuje nahradiť hráčovi tieto výdavky, ktoré mu vzniknú v súvislosti s hraním futbalu/futsalu/plážového futbalu:\**

*a) cestovné pri individuálnej preprave na súťažné stretnutie alebo tréning z miesta jeho pobytu a späť na základe predložených dokladov o úhrade cestovného alebo podľa všeobecne záväzného predpisu, ktorým sa určuje náhrada cestovného pri použití vlastného vozidla,*

*b) jednu kúpnu cenu kopačiek do výšky ... za dobu trvania zmluvy na základe predloženého dokladu o kúpe,*

*c) ...*

*(3) Zmluvné strany sa dohodli, že hráč je oprávnený požadovať od klubu zaplatenie zmluvnej pokuty vo výške ..., ak*

*a) je klub v omeškaní s úhradou odmeny alebo náhrady výdavkou za každý deň omeškania,*

*b) ....*

*(4) Zmluvné strany sa dohodli, že klub je oprávnený požadovať od hráča zaplatenie zmluvnej pokuty vo výške ..., ak*

*a) hráč ....*

*(5) Zmluvné strany sa dohodli, že uvedená zmluva sa spravuje slovenským/iným\* právnym poriadkom a na rozhodnutie prípadného sporu z tejto zmluvy je príslušný ... súd.*

*(6) Zmluvné strany sa dohodli, že obsah tejto zmluvy nezverejnia ani zmluvu neposkytnú tretím osobám okrem riadiaceho zväzu súťaže, v ktorom má hráč pôsobiť a v prípadoch, kedy osoby, ktoré sa majú s obsahom zmluvy oboznámiť, sú viazané povinnosťou mlčanlivosti.*

**Článok IV**

(1) Táto zmluva nadobúda účinnosť (dátum).

(2) Túto zmluvu možno ukončiť

a) dohodou,

b) písomnou výpoveďou za podmienok uvedených v § 41 ods. 1 až 3 zákona o športe, ak

1. hráč ....,

2. klub ..., a

c) okamžitým skončením za podmienok uvedených v § 42 zákona o športe.

(3) Práva a povinnosti zmluvných strán neupravené touto zmluvou sa riadia najmä príslušnými ustanoveniami zákona o športe, Občianskeho zákonníka a predpismi Slovenského futbalového zväzu.

(4) Táto zmluva je vyhotovená v troch vyhotoveniach s platnosťou originálu. Každá strana zmluvy a riadiaci orgán súťaže, v ktorej má hráč pôsobiť obdržia jedno vyhotovenia tejto zmluvy.

(5) Zmluvné strany vyhlasujú, že si túto zmluvu prečítali, jej obsahu porozumeli, ďalej vyhlasujú, že je uzatvorená po ich vzájomnej zmluve slobodne a vážne, určite a zrozumiteľne*, nie v tiesni za nápadne nevýhodných podmienok* a na znak súhlasu s ňou ju podpísali svojimi vlastnoručnými podpismi.

*(6) Táto zmluva je vyhotovená v slovenskom jazyku a ... jazyku, pričom v prípade rozporov medzi ustanoveniami zmluvy v slovenskom jazyku a ... jazyku má prednosť ustanovenie zmluvy vyhotovenej v slovenskom/inom\* jazyku.*

V [•], dňa [•] V [•], dňa [•]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Klub**  **Hráč/zákonný zástupca hráča**

meno osoby oprávnenej konať

predseda/konateľ/člen predstavenstva